Amela Terzić

Amela Terzić (serbia kirillitsas: Амела Терзић; sündinud 2. jaanuaril 1993 Pribojs) on Serbia kergejõustiklane, keskmaajooksja.

2011. aastal Tallinnas toimunud juunioride Euroopa meistrivõistlustel võitis ta kuldmedali 1500 meetri ja 3000 meetri jooksus.

2012. aasta juunioride maailmameistrivõistlustel Barcelonas võitis ta 3000 meetri jooksus hõbemedali.

1500 meetri distantsil on ta tulnud kahel korral Euroopa U23 meistriks.

2016. aasta Euroopa meistrivõistlustel Amsterdamis osales ta 1500 meetri jooksus. Ta jõudis finaali eeljooksude parima ajaga (4.09,71). 10. juulil toimunud finaal oli aeglane ja Terzić jäi lõpuspurdis viimaseks, saades ajaga 4.37,70 12. koha.

2016. aasta suveolümpiamängudel Rio de Janeiros osales ta 800 meetri ja 1500 meetri jooksus. Terzić pääses 800 meetri jooksus oma eeljooksust edasi teisena oma hooaja parima tulemusega (2.00,99). Oma poolfinaalis jäi ta ajaga 2.03,81 eelviimaseks ja sai kokkuvõttes 23. koha. 1500 meetri jooksus ta poolfinaali ei jõudnud.

2017. aasta kergejõustiku maailmameistrivõistlustel Londonis ta 1500 meetri jooksus poolfinaali ei pääsenud, saades ajaga 4.08,55 kokkuvõttes 28. koha.

2017. aasta suveuniversiaadil Taipeis võitis ta kuldmedali tulemusega 4.19,18.

Ta on võitnud mitmeid medaleid Euroopa krossijooksu meistrivõistlustelt juunioride ja U23 arvestuses.

Terzićile kuuluvad mitmed Serbia keskmaajooksu sise- ja välisrekordid distantsidel 800 meetrist kuni 3000 meetrini.

Aastatel 2011 ja 2012 valiti ta Serbia aasta noortsportlaseks.

Isiklikud rekordid
Väljas
 Ala  Tulemus  Aeg  Koht 800 m jooks  1.59,90 NR  20. juuni 2015   Stara Zagora 1000 m jooks  2.39,79 NR  26. august 2012   Dubnica nad Váhom 1500 m jooks  4.04,77 NR  12. juuli 2015   Tallinn Miilijooks  4.33,46 NR   26. aprill 2014   Philadelphia 2000 m jooks  5.55,62 NR  17. juuni 2014   Ostrava 3000 m jooks  8.57,20  27. mai 2015   Salzburg
Sees
 Ala  Tulemus  Aeg  Koht 800 m jooks  2.03,27 NR  5. veebruar 2017   Belgrad 1500 m jooks  4.10,35 NR  3. märts 2017   Belgrad 3000 m jooks  9.03,39 NR  1. märts 2016   Belgrad
Allikas: IAAF

 Viited 

 Välislingid 


Kategooria:Serbia kergejõustiklased
Kategooria:Keskmaajooksjad
Kategooria:Sündinud 1993